b"\n_START_ARTICLE_\nHorror Express\n_START_SECTION_\nArgument\n_START_PARAGRAPH_\nEn 1906, Saxton (Cristopher Lee), un fam\xc3\xb3s antrop\xc3\xb2leg brit\xc3\xa0nic, torna a Europa en el Transsiberi\xc3\xa0 des de la Xina a Moscou. Amb ell porta una caixa que cont\xc3\xa9 les restes congelades d'una criatura humano\xc3\xafde primitiva que va descobrir en una cova a Manx\xc3\xbaria. Ell espera que sigui una baula perduda en l'evoluci\xc3\xb3 humana. El doctor Wells (Peter Cushing), rival amist\xc3\xb3s de Saxton i col\xc2\xb7lega seu en la Reial Societat Geol\xc3\xb2gica, tamb\xc3\xa9 est\xc3\xa0 a bord per\xc3\xb2 viatja per separat. _NEWLINE_Abans que el tren surti de Xanghai un lladre \xc3\xa9s trobat mort a la plataforma. Els seus ulls es troben completament blancs, sense iris ni pupil\xc2\xb7les, i un espectador inicialment el confon amb un cec. Un monjo cat\xc3\xb2lic, el Pare Pujardov (Alberto de Mendoza), conseller espiritual del comte polon\xc3\xa8s Marion Petrovski (George Rigaud) i la comtessa Irina Petrovski (Silvia Tortosa), qui tamb\xc3\xa9 estan esperant abordar el tren, adverteixen que el contingut de la caixa que vol traslladar Saxton est\xc3\xa0 amena\xc3\xa7at per una profecia, cosa que Saxton rebutja tittllant-ho de superstici\xc3\xb3. L'afany de Saxton per mantenir en secret el seu descobriment cient\xc3\xadfic desperta la sospita de Wells qui suborna a un porter perqu\xc3\xa8 investigui el contingut de la caixa. L'humano\xc3\xafde que est\xc3\xa0 en el seu interior (Juan Olaguivel), fruit de la descongelaci\xc3\xb3, es desperta i assassina al porter per a despr\xc3\xa9s escapar-se._NEWLINE_L'humano\xc3\xafde, mentre recorre el tren, troba m\xc3\xa9s v\xc3\xadctimes en el seu cam\xc3\xad. Cada nova v\xc3\xadctima presenta els mateixos ulls opacs i blancs. Les aut\xc3\xb2psies suggereixen que s'estan drenant els records i el coneixement dels cervells de les v\xc3\xadctimes . Quan l'humano\xc3\xafde sofreix els trets de l'inspector de policia Mirov (Julio Pe\xc3\xb1a) l'amena\xc3\xa7a sembla haver estat eliminada. Saxton i Wells descobreixen que les imatges externes s\xc3\xb3n retingudes per un l\xc3\xadquid que es troba dins dels ulls dels cad\xc3\xa0vers que revelen una Terra prehist\xc3\xb2rica com es veu des de l'espai. Dedueixen que la veritable amena\xc3\xa7a \xc3\xa9s d'alguna manera un ser extraterrestre amorf que habitava el cos de l'humano\xc3\xafde i ara resideix dins de l'inspector. Pujardov sent la pres\xc3\xa8ncia dins de l'inspector i creient que \xc3\xa9s la de Satan\xc3\xa0s, ren\xc3\xbancia a la seva fe, prometent lleialtat a l'entitat._NEWLINE_Les autoritats russes tenen not\xc3\xadcia dels assassinats. Un intimidant oficial cosac, el capit\xc3\xa0 Kazan (Telly Savalas), aborda el tren amb un grapat dels seus homes. Kazan creu que al tren s'estan transportant rebels i nom\xc3\xa9s es conven\xc3\xa7 de l'exist\xc3\xa8ncia de l'alien\xc3\xadgena quan Saxton apaga les llums i els ulls de Mirov brillen, revelant que \xc3\xa9s l'amfitri\xc3\xb3 de l'alien\xc3\xadgena. L'alien\xc3\xadgena ha absorbit les mem\xc3\xb2ries de l'assistent de Wells, un enginyer de trens i d'altres v\xc3\xadctimes a bord, i ara busca el coneixement metal\xc2\xb7l\xc3\xbargic del comte polon\xc3\xa8s per a construir una nau per escapar de la Terra. Kazan dispara i mata a Mirov, i l'alien\xc3\xadgena es transfereix al pare Pujardov._NEWLINE_Els passatgers fugen cap al vag\xc3\xb3 de c\xc3\xa0rrega mentre Pujardov assassina Kazan, als seus homes i al comte, esgotant tots els seus records. Saxton rescata la comtessa i det\xc3\xa9 Pujardov a punta de pistola. Saxton, despr\xc3\xa9s de descobrir que la llum brillant impedeix que l'alien\xc3\xadgena dreni les ments o la transfer\xc3\xa8ncia a un altre cos, obliga Pujardov a entrar en una \xc3\xa0rea ben il\xc2\xb7luminada. L'alien\xc3\xadgena Pujardov explica que \xc3\xa9s una forma col\xc2\xb7lectiva d'energia d'una altra gal\xc3\xa0xia. Atrapat a la Terra en un passat distant, despr\xc3\xa9s d'haver estat deixat enrere en un accident, va sobreviure durant milions d'anys en els cossos de protozous, peixos i altres animals. No pot viure fora d'un \xc3\xa9sser viu m\xc3\xa9s d'uns breus instants. L'extraterrestre suplica ser salvat temptant Saxton amb el seu avan\xc3\xa7at coneixement de la tecnologia i la cura de malalties. Mentre Saxton es distreu amb l'oferta, l'alien\xc3\xadgena ressuscita el cad\xc3\xa0ver del comte i l'ataca._NEWLINE_Saxton i la comtessa fugen per\xc3\xb2 l'alien\xc3\xadgena ressuscita totes les seves v\xc3\xadctimes com zombies. Batallant pel tren Saxton i la comtessa finalment arriben al furg\xc3\xb3 de cua on s'han refugiat la resta de supervivents. Saxton i Wells treballen desesperadament per a desenganxar el vag\xc3\xb3 de cua de la resta del tren. El govern rus envia un telegrama a una estaci\xc3\xb3 interm\xc3\xa8dia, ordenant-los la destrucci\xc3\xb3 del tren desviant-lo per una via tallada. Creient que ha esclatat la guerra el personal de l'estaci\xc3\xb3 inicia les maniobres. L'alien\xc3\xadgena pren el control de la locomotora. Saxton i Wells, finalment, aconsegueixen separar el furg\xc3\xb3 de cua de la resta del tren. L'alien\xc3\xadgena intenta frenar la locomotora per\xc3\xb2 no aconsegueix fer-ho, travessant una barrera d'esperons, i submergint-se en un profund penya-segat. El furg\xc3\xb3 de cua roda prec\xc3\xa0riament al final de la pista abans de detenir-se a escassos cent\xc3\xadmetres del penya-segat. Els supervivents fugen r\xc3\xa0pidament mentre Saxton, Wells i la comtessa contemplen el barranc i s\xc3\xb3n testimonis de l'explosi\xc3\xb3 del tren i el seu habitant sobrenatural.\n_START_SECTION_\nDomini p\xc3\xbablic\n_START_PARAGRAPH_\nLa pel\xc2\xb7l\xc3\xadcula es troba en domini p\xc3\xbablic."